**20/2018.(II.15.) Kgy. sz. határozat**

1. Szombathely Megyei Jogú Város Közgyűlése megismerte a Szombathely-Sé összekötő kerékpárút és a Jókai úti kerékpárút nyomvonalának kijelölése, valamint a Király Sportlétesítmény területének tervezett bővítése érdekében történő településrendezési eszköz módosítása során, a partnerségi egyeztetés folyamán beérkezett véleményeket és az alábbi döntést hozta:

- a Jókai úti kerékpárút nyomvonalával kapcsolatban a soron következő ülésen hozza meg döntését;

- a Király Sportcentrum tekintetében az előterjesztést támogatja azzal, hogy a legkisebb telekméret 5.000 m2-ben kerüljön meghatározásra;

- a Szombathely-Sé összekötő kerékpárút tekintetében az előterjesztést támogatja.

2. A Közgyűlés felkéri a polgármestert, hogy a Szombathely-Sé összekötő kerékpárút és a Király Sportlétesítmény tekintetében településrendezési eszköz fentiek szerint tervezett módosítására vonatkozóan az állami főépítész záró szakmai véleményét kérje meg.

3. A Közgyűlés felkéri a polgármestert, hogy a településrendezési eszköz elfogadására vonatkozó határozati javaslatot és rendelet-tervezetet terjessze a Közgyűlés elé.

**Felelősök:** Dr. Puskás Tivadar polgármester

 Illés Károly alpolgármester

(A végrehajtás előkészítéséért:

Lakézi Gábor városi főépítész, osztályvezető)

**Határidő:** 1. pont vonatkozásában: azonnal illetve a soron következő Közgyűlés

 2. pont vonatkozásában: 2018. február 22.

 3. pont vonatkozásában: 2018. április 26.